European Border Breakers Awards

Hudobné ocenenie European Border Breakers Award (EBBA) sa každoročne udeľuje desiatim hudobníkom alebo skupinám, ktorých debutový album sa v predchádzajúcom roku zaradil medzi najpredávanejšie za hranicami ich domovskej krajiny. Medzi víťazov EBBA patrí napríklad Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae, Skott či Mumford & Sons.

O súťaži  
Súťaž EBBA iniciovala Európska komisia a ocenenie sa udeľuje v rámci EÚ. Výber víťazov a slávnostné udeľovanie cien EBBA má na starosti nadácia Noorderslag Foundation, ktorej cieľom je podporovať šírenie európskej populárnej hudby.

Partneri 
Európska vysielacia únia (EBU)
 Európsky program výmeny talentov (ETEP) vytvára sieť medzi európskymi festivalmi populárnej hudby a uľahčuje tak rezerváciu európskych hudobných skupín mimo ich domovskej krajiny. Okrem toho poskytuje médiám informácie o nových európskych talentoch.

Výber víťazov 
Výber hudobníkov alebo skupín nominovaných do súťaže European Border Breakers Awards prebieha na základe týchto kritérií:
 úspešnosť debutového albumu v európskych krajinách (s výnimkou domovskej krajiny umelca) v predchádzajúcom roku;
 hranosť skladby v rozhlasových staniciach Európskej vysielacej únie (EBU);
 úspech umelca na európskych festivaloch (ETEP) konaných mimo jeho/jej domovskej krajiny.

Cena publika  
Od roku 2010 sa organizuje online hlasovanie o víťazovi EBBA, ktorý získa okrem hlavného ocenenia aj cenu publika.  Prvú takúto cenu získal belgický pesničkár Milow. V roku 2011 získala cenu publika nemecká rokenrolová skupina The Baseballs.

Slávnostné udeľovanie cien 
Od roku 2009 sa slávnostné udeľovanie EBBA koná tradične v januári počas festivalu Eurosonic Noorderslag v holandskom meste Groningen. Ceremóniu moderuje hudobník a moderátor BBC Jools Holland. Víťazi vystupujú naživo počas slávnostného udeľovania cien, ako aj počas samotného festivalu. Ako špeciálni hostia vystupujú víťazi z prechádzajúcich ročníkov. Záznam zo slávnostného udeľovania EBBA zabezpečuje holandské verejnoprávne vysielanie NOS/NTR a vysiela ho na televíznej stanici NED3. Prenos z ceremoniálu každoročne ponúkajú viaceré európske televízne stanice.

História 
Ocenenie EBBA iniciovala v roku 2004 Európska komisia. Jej zámerom bolo podporiť cezhraničné šírenie populárnej hudby a poukázať na obrovskú hudobnú rozmanitosť Európy. Súťaž je financovaná v rámci programu EÚ „Kultúra“, ktorý sa zameriava na podporu cezhraničnej mobility umelcov a odborníkov z oblasti kultúry, medzinárodného pohybu kultúrnych a umeleckých diel a medzikultúrneho dialógu.

Víťazi ocenenia EBBA v roku 2012

Cena publika: Selah Sue

Víťazi ocenenia EBBA v roku 2011

Cena publika: The Baseballs

Víťazi ocenenia EBBA v roku 2010

Cena publika: Milow

Víťazi ocenenia EBBA v roku 2009

Víťazi ocenenia EBBA v roku 2008

Víťazi ocenenia EBBA v roku 2007

Víťazi ocenenia EBBA v roku 2006

Víťazi ocenenia EBBA v roku 2005

Víťazi ocenenia EBBA v roku 2004

Referencie

Externé odkazy 
 Oficiálna webová lokalita
 Ocenenie EBBA na portáli Európskej komisie pre kultúru
 Webová lokalita Eurosonic Noorderslag

Hudobné ocenenia